CELEX: 32016D2093
Language: el
Date: 2016-11-29 00:00:00
Title: Εκτελεστική απόφαση (ΕΕ) 2016/2093 της Επιτροπής, της 29ης Νοεμβρίου 2016, σχετικά με παρέκκλιση από την ημερομηνία εφαρμογής του συστήματος εγγεγραμμένων εξαγωγέων όσον αφορά τις εξαγωγές από τις υπερπόντιες χώρες και εδάφη

30.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 324/18
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/2093 ΤΗΣ ΕΠΙΤΡΟΠΉΣ
   της 29ης Νοεμβρίου 2016
   σχετικά με παρέκκλιση από την ημερομηνία εφαρμογής του συστήματος εγγεγραμμένων εξαγωγέων όσον αφορά τις εξαγωγές από τις υπερπόντιες χώρες και εδάφη
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2013/755/ΕΚ του Συμβουλίου, της 25ης Νοεμβρίου 2013, για τη σύνδεση των υπερπόντιων χωρών και εδαφών με την Ευρωπαϊκή Ένωση («απόφαση για τη σύνδεση ΥΧΕ-ΕΕ») (1), και ιδίως το άρθρο 63 του παραρτήματος VI,
   Εκτιμώντας τα ακόλουθα:
   
               (1)
            
            
               Σύμφωνα με τις διατάξεις του παραρτήματος VI της απόφασης 2013/755/ΕΕ, η νέα διαδικασία για την πιστοποίηση της καταγωγής και τις μεθόδους διοικητικής συνεργασίας, το σύστημα εγγεγραμμένων εξαγωγέων (REX), θα εφαρμόζεται από την 1η Ιανουαρίου 2017. Το ισχύον σύστημα πιστοποίησης και διοικητικής συνεργασίας εφαρμόζεται έως τις 31 Δεκεμβρίου 2016.
            
         
               (2)
            
            
               Οι υπερπόντιες χώρες και εδάφη (ΥΧΕ) που απαριθμούνται στο παράρτημα II της Συνθήκης απέστειλαν η κάθε μία χωριστά επιστολή στην Επιτροπή, στην οποία δήλωσαν ότι δεν είναι έτοιμες να αρχίσουν να εφαρμόζουν το σύστημα REX από την 1η Ιανουαρίου 2017 και ζήτησαν να αρχίσουν την εφαρμογή του αργότερα. Σε όλες τις επιστολές σημειώνεται ότι οι ΥΧΕ θα μπορούν να εφαρμόζουν το σύστημα REX από την 1η Ιανουαρίου 2020.
            
         
               (3)
            
            
               Με βάση τα ανωτέρω αιτήματα και για να έχουν οι ΥΧΕ τον χρόνο να προετοιμαστούν ώστε να είναι σε θέση να εφαρμόζουν το σύστημα REX, είναι σκόπιμο να χορηγηθεί στις ΥΧΕ παρέκκλιση από το σύστημα εγγεγραμμένων εξαγωγέων και να τους επιτραπεί να εφαρμόζουν μετά την 1η Ιανουαρίου 2017 τα άρθρα 21 έως 35 και τα άρθρα 54, 55 και 56 του παραρτήματος VI της απόφασης 2013/755/ΕΕ.
            
         
               (4)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Κατά παρέκκλιση από το σύστημα εγγεγραμμένων εξαγωγέων, οι ΥΧΕ που απαριθμούνται στο παράρτημα II της Συνθήκης επιτρέπεται να συνεχίσουν να εφαρμόζουν τα άρθρα 21 έως 35 και τα άρθρα 54, 55 και 56 του παραρτήματος VI της απόφασης 2013/755/ΕΕ έως τις 31 Δεκεμβρίου 2019.
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 29 Νοεμβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 344 της 19.12.2013, σ. 1.